kardosdrur/scandi-wiki huggingface dataset:
Svensk mesterskab i ishockey 1945

Det svenske mesterskab i ishockey 1945 var det 23. svenske mesterskab i ishockey for mandlige klubhold. Mesterskabet havde deltagelse af 42 klubber og blev afviklet som en cupturnering i perioden 30. januar - 16. marts 1945.

Mesterskabet blev vundet af Hammarby IF, som blev svenske mestre for syvende gang og for tredje gang på fire sæsoner. I finalen vandt Hammarby IF med 3-2 efter forlænget spilletid over de forsvarende mestre fra Södertälje SK under overværelse af 5.527 tilskuere på Stockholms stadion. Efter en målløs første periode bragte Åke Andersson Hammarby IF foran med 1-0 i anden periode, inden Ivan Thunström med to mål senere i perioden, heraf et på straffeslag og et i overtal fem mod fire, vendte kampen til Södertälje SK's fordel. I tredje periode udligende Bror Pettersson til 2-2, hvilket også var stillingen efter ordinær spilletid. Hans Hjelm afgjorde finalen i den forlængede spilletid med sin scoring til 3-2.

Hammarby IF var i SM-finalen for 13. gang i alt og fjerde sæson i træk. Södertälje SK havde kvalificeret sig til slutkampen for 10. gang i alt, og det var sjette gang, at holdet måtte nøjes med sølvmedaljerne. De to hold havde tidligere mødtes i SM-finalerne i 1931 og 1944, hvor Södertälje SK vandt, samt i 1932, 1937 og 1942 med Hammarby IF som sejrherre.

I ottendedelsfinalerne vandt AIK med hele 18-3 over IK Huge, og holdet fortsatte målfesten i kvartfinalerne, hvor IF Göta Karlstad blev besejret med 17-0. Sejrsmarginalerne på 17 og 15 mål er (pr. 2006) fortsat de to største sejre i kampe om det svenske mesterskab i ishockey.

Resultater

Første kvalifikationsrunde

Omkamp

Anden kvalifikationsrunde

Ottendedelsfinaler

Kvartfinaler

Semifinaler

Finale

Spillere 

Hammarby IF's mesterhold bestod af følgende spillere:
 Stig Emanuel "Stickan" Andersson (6. SM-titel)
 Åke "Plutten" Andersson (5. SM-titel)
 Sven "Svenne Berka" Bergquist (5. SM-titel)
 Hans Hjelm (1. SM-titel)
 Kurt "Kurre Kjellis" Kjellström (3. SM-titel)
 Gunnar "Robert Taylor" Landelius (3. SM-titel)
 Holger "Hogge" Nurmela (3. SM-titel)
 Bror "Lulle" Pettersson (2. SM-titel)
 Sture Åström (1. SM-titel)

Se også 
 Division 1 i ishockey 1945

Kilder 
 Hockeyarchives - Championnat de Suède 1944/45 
 Ishockeytabeller - 1944-45 
 Svenska Ishockeyförbundet - Historik - Nationellt 
 Svenska Dagbladets Årsbok - 1945 - s. 212 
 Hammarby IF - Historia - 1944/45 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1944/45

Noter 

1945
Sport i 1945
Quinn (fodboldspiller)

Quinn (tidligere kendt som: Rebecca Catherine Quinn; født 11. august 1995) er en kvindelig canadisk fodboldspiller, der spiller som forsvar for amerikanske OL Reign i National Women's Soccer League og Canadas kvindefodboldlandshold, siden 2013.

Hun har tidligere spillet for Toronto Lady Lynx, hvor hun startede sin professionelle karriere, Washington Spirit i NWSL, franske Paris FC.

Hun var med til at vinde bronze ved Sommer-OL 2016 i Rio de Janeiro.

Meritter

Landshold 
 Sommer-OL:
 Bronze: 2016
 Algarve Cup:
 Guld: 2016
 Four Nations Tournament :
 Guld: 2015

Referencer

Eksterne henvisninger 
 
 

Kvindelige fodboldspillere fra Canada
Fodboldspillere fra OL Reign
Fodboldspillere ved sommer-OL 2016
Fodboldspillere ved sommer-OL 2020
Olympiske medaljevindere i fodbold
Medaljevindere ved sommer-OL 2016
Medaljevindere ved sommer-OL 2020
Olympiske mestre fra Canada
Olympiske bronzemedaljevindere fra Canada
Uksenøya

Uksenøya også kaldt Oksnøya på Sunnmøre i Møre og Romsdal fylke  i Norge, er ved siden af Nørvøya den vigtigste ø i Ålesund, men den har også har arealer  i Skodje kommune mod øst. Uksenøya er ca. 26 km lang, og den har et areal på . Den er skilt fra fastlandet med det smalle og lavvandede Dragsundet i Skodje, -  sundet er kun få meter dybt. 

Folketallet er  (2015), fordelt på  i Ålesund og  i Skodje. Uksenøya er Sunnmøres mest folkerige ø og en af de mest folkerige i landet. Her liggere  Ålesund sygehus og handelscenteret Moa. Blant boligområderne kan nævnes Hatlane, Åse, Lerstad, Spjelkavik, Blindheim og Emblem.  

På den del af øen, der ligger i  Skodje, ligger blant andet Digerneset erhvervspark og byen Valle med 498 indbyggere (2015).     

Øen har broforbindelse fra Vegsund til Sula kommune og færgeforbindelse til Sykkylven på fastlandet og til Nørvøya i vest. Europavej E39 og Europavej E136 og Dragsundbroen giver vejforbindelse til fastlandet i øst. Over Nørvasundet blev den første bro bygget af træ i 1838. Øerne Tørla og Humla er knyttet til Uksenøya med broforbindelse. 

Brusdalsvatnet (7,48 km²) på Uksenøya er den største sø på Sunnmøre. Det er delt mellem Ålesund og Skodje kommuner. Uksnøya var del af Borgund kommune fra 1837 til 1849 da Skodje blev en selvstændig kommune. Øen blev en del af Ålesund kommune da de tidligere kommuner Ålesund og Borgund blev slået sammen. Søen er drikkevandsforsyning for Ålesund. 

Borgundfjorden ligger sydvest for øen, Ellingsøyfjorden ligger mod nordøst og Storfjorden mod syd.

Kilder og henvisninger 

Øer i Møre og Romsdal
Ålesund
The Waterboy

The Waterboy er en amerikansk komediefilm fra 1998 instrueret af Frank Coraci og produceret af Robert Simonds. Filmen blev udgivet i USA den 6. november.

Handling 
Bobby Boucher (Adam Sandler) er en vanddreng, der under amerikanske fodboldkampe ofte bliver mobbet af fodboldspillerne, og til sidst bliver han smidt ud af klubben. En dag møder han en træner, hvis hold ikke har vundet så mange kampe, og træneren brug for nye kræfter. Bobby har samtidig en mor, der hader amerikansk fodbold, men som filmen udvikler sig, bliver Bobby mere og mere aktiv og skal forsøge at få klubben til at vinde finalen.

Eksterne henvisninger 
 

Amerikanske film fra 1998
Komediefilm fra USA
Sportsfilm
Engelsksprogede film
Erin McLeod

Erin Katrina McLeod (født 26. februar 1983) er en kvindelig canadisk fodboldspiller, der spiller som målvogter for amerikanske Orlando Pride i National Women's Soccer League og Canadas kvindefodboldlandshold, siden 2002.

Hun har tidligere spillet for Vancouver Whitecaps, hvor hun startede sin professionelle karriere, Chicago Red Stars, Houston Dash i NWSL, tyske FF USV Jena og SC Sand, samt de tre svenske klubber Dalsjöfors GoIF, FC Rosengård og Växjö DFF.

McLeod har i alt deltaget ved tre VM-slutrunder i 2007 i Kina, der var hendes første gang, 2011 i Tyskland og 2015 på hjemmebane, hvor  nåede kvartfinalen. Hun har ligeledes deltaget ved Sommer-OL i 2008 i Beijing og 2012 i London.

Hun pådrog sig i marts 2016 en korsbåndsskade ved sin tidligere klub FC Rosengård, der afholdt hende fra at deltage ved Sommer-OL 2016 i Rio de Janeiro.

Hun fik landsholdsdebut for det canadiske landshold i 2002, ved Algarve Cup, og har siden spillet 118 landskampe pr. 2020.

I 2020, ved Sommer-OL 2020 i Tokyo, var hun med til at vinde Canadas første OL-guldmedalje i kvindefodbold, efter finalesejr over .

Meritter

Landshold 
 Sommer-OL:
 Bronze: 2012
 International Tournament of São Paulo:
 Vinder: 2010
 Cyprus Cup :
 Vinder: 2008, 2010, 2011

Referencer

Eksterne henvisninger 
 
 

Kvindelige fodboldspillere fra Canada
Fodboldspillere fra Orlando Pride
Fodboldspillere ved sommer-OL 2012
Fodboldspillere ved sommer-OL 2016
Fodboldspillere ved sommer-OL 2020
Olympiske mestre fra Canada
Olympiske bronzemedaljevindere fra Canada
Medaljevindere ved sommer-OL 2012
Medaljevindere ved sommer-OL 2020
Deltagere for Canada ved sommer-OL 2012
Deltagere for Canada ved sommer-OL 2016
Deltagere for Canada ved sommer-OL 2020
Pafpetakel

Pafpetakel er et dansk, musikalsk projekt, der blev etableret i 1989 af Lars Fuhr (kaldet Doctor Paf) og John Strandskov (tidl. Hansen). Lars Fuhr producerede og stod for det meste af musikken og teksterne på de første tre plader, mens John Strandskov primært var ansvarlig for teknik, mix og programmering.

De to efterfølgende studiealbums var Lars Fuhr solo, men altså stadig under navnet Pafpetakel. I 2006 kom nummeret "Det er fint vejr" på Dansktoppen.

Pafpetakel fik kultstatus med den første plade, der indeholdt en masse "kaudervælske lydcollager", som bandet kaldte det. Gradvist blev der dog plads til mere egentlig musik på pladerne, men de var stadig spækket med et usædvanligt mix af stilforvirring, ironi, satire og sarkasme.

Inden etableringen af Pafpetakel havde Lars Fuhr og John Strandskov spillet sammen i flere andre sammenhænge, bl.a. Studie Grønkål.

Pafpetakel har spillet otte koncerter siden etableringen. Debutkoncerten fandt sted på Rytmeposten i Odense i 1994, fem år efter udgivelsen af den første plade. Koncerten var en bizar seance, hvor scenen var dekoreret med enorme mængder afrevne dukkelemmer, udstoppede dyr og et klaver, der kørte op og ned på en rampe under hele koncerten. Den usædvanlige scenografi var skabt af kunstneren Sten Bülow Bredsted. Pafpetakel har i 2020 udgivet en optagelse af debutkoncerten på diverse digitale streamingtjenester under navnet "Den gule elefant og et vognlæs med gamle, rådne lokummer", der er titlen på et digt, der fremføres undervejs.

I 2020 har bandet også udgivet en samling demo-optagelser som "Udsalg på luftforurening".

I 1994 var Pafpetakel en del af kunstfestivalen SOFA, der samlede kunstnere fra en række lande i Nyborg. Bandet lagde musik til uropførelsen af "Balletten", en danseperformance iscenesat af Lars Fuhr.

Pafpetakel har haft flere forskellige opstillinger til de foreløbigt otte koncerter. Foruden Lars Fuhr og John Strandskov har følgende deltaget i en eller flere koncerter: Svenne Hansen, Peter Pele Clausen, Ole Wind Bertelsen, Lars Broholm, Søren Kannegaard, Troels Bech, Louise Fuhr, Flemming Borby, Ole Hydr, Jesper Bech Løkza, Asbjørn Bech Jessen, Bjarne Henriksen, Poul Carlslund, Johnnie Madsen, Kristian Lund Meyer, Jens-Erik Due, Lars Høgsted, Mogens Justesen, Andreas Fuhr, Per Daumiller, Anders Mechlenburg og Sten Bülow Bredsted.

Diskografi 
 ”Pafpetakel”, PAF 008-1, LP, 1989
 ”Rejsen til ved siden af”, PAF 009-1, LP, 1992
 ”Rocking vrøvl og hans beskedne budskab”, PAF 009-2, LP, 1995
 ”Det usynlige tv”, PAF 2005-1, LP, 2005
 ”De dekonstruktivistiske tænkeres endeligt VOL. 1”, PAF 2005-2, CD, 2005
 ”Den gule elefant og et vognlæs med gamle, rådne lokummer”, digital udgivelse, 2020
 ”Udsalg på luftforurening”, digital udgivelse, 2020

Eksterne henvisninger 
 Pafpetakel på Discogs

Musikgrupper fra Danmark
Michael Seiding Larsen

Michael Seiding Larsen (født 11. januar 1977) er en dansk politiker, der er tidligere borgmester i Vordingborg Kommune fra 2017 til 2018, samt nuværende 2. viceborgmester samme sted, valgt for partiet Venstre.

Civilt arbejder Michael Seiding Larsen produktkonsulent hos DLG i Bårse. Han er gift og har to børn.

Kildeangivelser 

Borgmestre fra Venstre
Tidligere borgmestre fra Danmark
Torkild Feldvoss

Torkild Feldvoss (født 13. december 1920 i Aalborg, død 12. marts 2014) var en dansk politiker, der fra 1970 til 1994 var borgmester i Tårnby Kommune, valgt for Socialdemokratiet. Han afløstes af partifællen Henrik Zimino.

Kildeangivelser 

Borgmestre fra Socialdemokraterne
Tidligere borgmestre fra Danmark
Anicca

Midlertidighed, kaldet anicca (Pāli) eller anitya (sanskrit) omtales ofte i Tipitaka som en af de essentielle lærdomme i buddhismen.   Læren hævder, at al betinget eksistens uden undtagelse er "forbigående, midlertidig". Alle tidsmæssige ting, hvad enten de er materielle eller mentale, er sammensatte genstande i en kontinuerlig ændring af tilstande, underlagt forringelse og ødelæggelse.   Alle fysiske og mentale begivenheder er ikke metafysisk virkelige, de er ikke konstante eller permanente, de bliver til og opløses. 

Anicca er det første af de tre eksistensmærker (trilakshana). De to andre er dukkha (lidelse, smerte, utilfredshed) og anatta (ikke-selv, ikke-sjæl, ingen essens).   

De vises i sutta'erne som "sabbe sankhara anicca, sabbe sankhara dukkha, sabbe dhamma anatta", som Szczurek oversætter som, "alle betingede ting er midlertidige, alle betingede ting er smertefulde, alle dhamma'er er uden selv". 

Alle fysiske og mentale begivenheder, siger buddhismen, opstår og opløses.  Menneskelivet legemliggør denne flux i aldringsprocessen, cyklussen for gentagen fødsel og død (samsara), intet varer ved, og alt forfalder. Dette gælder for alle væsner og deres omgivelser, inklusive væsner, der genfødt som deva (gud) og i naraka (helvede).  

Anicca er tæt forbundet med læren om anatta, hvorefter tingene ikke har nogen essens, et permanent selv eller en uforanderlig sjæl.   Buddha sagde, at fordi intet fysisk eller mentalt objekt er permanent, forårsager begær efter eller tilknytning dertil utilfredsstillelse (dukkha). At forstå anicca og anatta er trin i buddhistens åndelige fremgang mod oplysning.   

Alt, hvad enten det er fysisk eller mentalt, er en formation (saṅkhāra), har en betinget samopståen og er midltertidigt. Det opstår, ændres og forsvinder.   I henhold til buddhismen ændrer alting i menneskets liv sig, og alle objekter såvel som alle væsner, hvad enten det er i en himmelsk eller helvedes eller jordisk verden i buddhistisk kosmologi, er altid midlertidige, gennemgår genfødsel og gendød (samsara).   Denne midlertidighed er en kilde til dukkha. Dette står i modsætning til nirvana, den virkelighed, der er nicca, der ikke kender ændring, forfald eller død.

Referencer 

Vesterlandsk filosofi
Buddhisme
Arne Haugaard-Hansen

Arne Haugaard-Hansen (født 16. januar 1937 i Iller Nedermark, Grønbæk Sogn; død 30. april 2001 i Karlslunde) var en dansk politiker, der fra 1970 til 1991 var borgmester i Solrød Kommune, valgt for partiet Venstre. Han afløstes af partifællen Mogens Baltzer.

Kildeangivelser 

Tidligere borgmestre fra Danmark
Borgmestre fra Venstre
John Horton Conway

John Horton Conway FRS (født 26. december 1937, død 11. april 2020) var en engelsk matematiker, der forskede i teori om endelige grupper, knudeteori, talteori, kombinatorisk spilteori og kodeteori. Han bidrog også til mange grene af rekreationel matematik, hvor opfindelsen af cellulær automat-spillet Game of Life nok er mest berømt.

Conway blev født og opvoksede i Liverpool. Han tilbragte den første halvdel af sin karriere på University of Cambridge før han flyttede til USA, hvor han havde et John von Neumann-professorat på Princeton University resten af sin karriere.

Han døde den 1. april 2020 i en alder af 82 år efter komplikationer med COVID-19.

Publikationer 
 1971 – Regular algebra and finite machines. Chapman and Hall, London, 1971, Series: Chapman and Hall mathematics series, .
 1976 – On numbers and games. Academic Press, New York, 1976, Series: L.M.S. monographs, 6, .
 1979 – On the Distribution of Values of Angles Determined by Coplanar Points (with Paul Erdős, Michael Guy, and H. T. Croft). Journal of the London Mathematical Society, vol. II, series 19, pp. 137–143.
 1979 – Monstrous Moonshine (with Simon P. Norton). Bulletin of the London Mathematical Society, vol. 11, issue 2, pp. 308–339.
 1982 – Winning Ways for your Mathematical Plays (with Richard K. Guy and Elwyn Berlekamp). Academic Press, .
 1985 – Atlas of finite groups (with Robert Turner Curtis, Simon Phillips Norton, Richard A. Parker, and Robert Arnott Wilson). Clarendon Press, New York, Oxford University Press, 1985, .
 1988 – Sphere Packings, Lattices, and Groups (with Neil Sloane). Springer-Verlag, New York, Series: Grundlehren der mathematischen Wissenschaften, 290, .
 1995 – Minimal-Energy Clusters of Hard Spheres (with Neil Sloane, R. H. Hardin, and Tom Duff). Discrete & Computational Geometry, vol. 14, no. 3, pp. 237–259.
 1996 – The Book of Numbers (with Richard K. Guy). Copernicus, New York, 1996, .
 1997 – The Sensual (quadratic) Form (with Francis Yein Chei Fung). Mathematical Association of America, Washington, DC, 1997, Series: Carus mathematical monographs, no. 26, .
 2002 – On Quaternions and Octonions (with Derek A. Smith). A. K. Peters, Natick, MA, 2002, .
 2008 – The Symmetries of Things (with Heidi Burgiel and Chaim Goodman-Strauss). A. K. Peters, Wellesley, MA, 2008, .

Referencer 

Matematikere fra Storbritannien
Medlemmer af Royal Society
Dødsfald relateret til Covid-19
Personer fra Liverpool
Ansatte ved University of Cambridge
Anatta

I buddhismen henviser udtrykket anattā (Pali) eller anātman (sanskrit) til læren om "ikke-selv", at der ikke er noget uforanderligt, permanent selv, sjæl eller essens i fænomener. Det er en af de syv gavnlige opfattelser i buddhismen,  og et af de tre eksistensmærker sammen med dukkha (utilfredsstillelse) og anicca (midlertidighed). 

Det buddhistiske begreb anatta eller anatman er en af de grundlæggende forskelle mellem buddhisme og hinduisme, idet sidstnævnte hævder, at atman (selv, sjæl) eksisterer.

Anatta i Theravada-buddhisme 
Lærde i Theravada-buddhisme, siger Oliver Leaman, betragter anattā-doktrinen som en af de vigtigste teser i buddhismen. 

Buddhistisk benægtelse af "enhver sjæl eller selv" er det, der adskiller buddhismen fra de store religioner i verden, såsom kristendom og hinduisme. Med læren om anattā, står eller falder hele den buddhistiske struktur, hævder Nyanatiloka. 

Ifølge Steven Collins antages det, at "indsigt i belæringerne om anatta er to vigtige punkter i den intellektuelle og åndelige uddannelse af et individ", når vedkommende skrider frem ad stien. Den første del af denne indsigt er at undgå sakkayaditthi (troen på et uforanderligt selv), det vil sige at konvertere "følelsen af et jeg, der er opnået ved introspektion og det faktum, at der er en fysisk individualitet" til en teoretisk tro på et selv. "En tro på en (virkelig) eksisterende krop" betragtes som en falsk tro og en de ti kæder, der gradvis skal falde bort. Det andet punkt er den psykologiske realisering af anatta eller tab af "stolthed eller indfangelse". Dette, siger Collins, forklares som indfangelsen af asmimana eller "jeg er"; (...)

Det, der henvises til med "indfangelse", er det faktum, at for den uoplyste mand, vil al erfaring og handling nødvendigvis forekomme fænomenologisk som hændt eller stammende fra et "jeg". Når en buddhist bliver mere oplyst, vil det, der hænder for eller stammer fra et "jeg" blive mindre. Den endelige opnåelse af oplysning er forsvinden af dette automatiske, men illusoriske "jeg".

Referencer

Bibliografi 

 
 
 
     
 
 
 
     
 
    
 
     
 
    
 
 
 
    
 En note om Attā i Alagaddūpama Sutta . KR Norman - Studier i indisk filosofi LD-serie, 84 - 1981
 Gendanne Buddhas budskab . RF Gombrich
 Lama, Dalai (1997). Helbredende vrede: Kraften af tålmodighed fra et buddhistisk perspektiv . Oversat af Geshe Thupten Jinpa. Snow Lion-publikationer. Kilde:  (adgang: søndag 25. marts, 2007)
 Wynn, Alexander (2010). "Atman og dens negation" . Tidsskrift for International Association of Buddhist Studies . 33 (1–2): 103–171.

Buddhisme
Svensk mesterskab i ishockey 1946

Det svenske mesterskab i ishockey 1946 var det 24. svenske mesterskab i ishockey for mandlige klubhold. Mesterskabet havde deltagelse af 39 klubber og blev afviklet som en cupturnering i perioden 31. januar - 7. marts 1946.

Mesterskabet blev vundet af AIK, som blev svenske mestre for fjerde gang i alt og for første gang siden 1938. I finalen vandt AIK med 5-1 over Södertälje SK under overværelse af 3.302 tilskuere på Östermalms idrottsplats i Stockholm. Efter første periode var stillingen 1-1, men AIK vandt begge de resterende perioder med 2-0. Hans Lenkert scorede to mål i finalen for mesterholdet, mens Olle Johansson, Tage Lindberg og Lars Ljungman stod for de øvrige tre mål. Södertälje SK's enlige fuldtræffer blev sat ind af Birger Nilsson.

AIK var i SM-finalen for syvende gang i alt men for første gang siden 1940. Södertälje SK havde kvalificeret sig til slutkampen for tredje sæson i træk og 11. gang i alt, og det var syvende gang, at holdet måtte nøjes med sølvmedaljerne. På trods af de to holds mange finalepladser indtil da, var det første gang, at holdene mødtes i en SM-finale.

De forsvarende mestre fra Hammarby IF blev slået ud i semifinalen af de senere mestre, lokalrivalerne AIK, som i en hårdt spillet kamp vandt med 4-2 efter forlænget spilletid. Hammarby IF førte ellers med 2-0 efter anden periode, men finalepladsen glippede efter to AIK-mål i tredje periode og yderlige to i den forlængede spilletid.

Resultater

Første kvalifikationsrunde

Anden kvalifikationsrunde

Første runde

Ottendedelsfinaler

Kvartfinaler

Semifinaler

Finale

Spillere 

AIK's mesterhold bestod af følgende spillere:
 Olle Andersson (2. SM-titel)
 Gerhard Hill (1. SM-titel)
 Östen Johansson (1. SM-titel)
 Hans Lenkert (1. SM-titel)
 Tage Lindberg (1. SM-titel)
 Klas Lindström (1. SM-titel)
 Lars Ljungman (1. SM-titel)
 Åke Ström (1. SM-titel)
 Kurt Svanberg (2. SM-titel)
 Oscar Wester (2. SM-titel)

Se også 
 Division 1 i ishockey 1946

Kilder 
 Hockeyarchives - Championnat de Suède 1945/46 
 Ishockeytabeller - 1945-46 
 Svenska Ishockeyförbundet - Historik - Nationellt 
 Svenska Dagbladets Årsbok - 1946 - s. 234 
 Hammarby IF - Historia - 1945/46 
 Svenskhockey.com - Svenska Serien 1945/46

Noter 

1946
Ishockey i 1946
Tomás Bretón

Tomás Bretón (født 29. december 1850 i Salamanca, død 2. december 1923 i Madrid, Spanien) var en spansk komponist, dirigent, violinist, rektor og lærer.

Bretón studerede direktion, violin og komposition på Musikkonservatoriet i Madrid, og studerede komposition videre i Wien, Paris, Rom og Milano. Han har skrevet 3 symfonier, orkesterværker, kammermusik, operaer, korværker, vokalmusik etc. Bretón var dirigent for Unión Artístico-Musical, og underviste i komposition på Musikkonservatoriet i Madrid.

Udvalgte værker 

 Symfoni nr. 1 (i F-dur) (1872) - for orkester
 Symfoni nr. 2 (i Eb-dur) (1883) - for orkester
 Symfoni nr. 3 (i G-dur) (1905) - for orkester
 Violinkoncert (i A-mol) "dedikeret til minde om Pablo de Sarasate" (1909) - for violin og orkester

Eksterne henvisninger 
 om Tomás Bretón på www.musicweb-international.com 

Komponister fra Spanien
Dirigenter fra Spanien
Violinister
Rektorer
Lærere
Niels Barfoed

Niels Erik Barfoed (29. april 1931) er en dansk litteraturhistoriker, litteraturkritiker, journalist og forfatter. Han har været redaktør og skrevet for flere dagblade. Desuden har han udgivet en række bøger, og modtaget en række litteraturpriser.

Uddannelse og karriere 
Han gik på Vestre Borgerdyd Gymnasium i København og blev student i 1949. Herefter studerde han litteraturhistorie og blev færdig som mag.art. i 1956. I 1978 blev han dr.phil. med en afhandling om Don Juan i dansk guldalder.

I perioden 1964-68 var han medredaktør på tidsskriftet Vindrosen. Han skrev også for Aalborg Stiftstidende fra 1959, i Dagbladet Information fra 1961 og i Politiken fra 1964. Han var desuden tilknyttet som kulturskribent hos både Weekendavisen 1990-95, Politiken 1995-98 og Aktuelt 1998-2001.

I 1957 udgav han sin debutværk med digtsamlingen Den tøvende dag, og han har siden udgivet en lang række bøger. I 2007 udgav han erindringsbogen Farvel så længe!.

Ifølge nogle litterater har Barfoed været model for figuren Tore i Klaus Rifbjergs debutroman Den kroniske uskyld fra 1958.

Privatliv 
Han blev gift med Bente Obel (født 1932) i 1957 på Frederiksberg Rådhus.

Han var barndomsvenner med Jesper Jensen, Klaus Rifbjerg og Villy Sørensen.

Bibliografi 
 Den tøvende dag (1957)
 Hotel Donau - essay om det andet Europa (1988)
 Seksten uenige breve (2000)
 I unåde (2001)
 En kriger (2005)
 Farvel sålænge! (2007)

Filmografi 
 Sommerkrig (1965) - En tjener
 Der var engang en krig (1966)
 Farlige kys (1972) - Psykiater
 Prins Piwi (1974) - Politikommisær
 Da Svante forsvandt (1975) -Læser Svantes replikker
 Silkevejen (2004) - Far

Hæder 
Barfoed får Statens Kunstfonds hædersydelse.

 Kristian Dahls Mindelegat (1983)
 PH-prisen (1987)
 Publicistprisen (1990)
 Otto Gelsted-prisen (1991)
 Georg Brandes-Prisen (2013)
 Rungstedlund-prisen (2017)

Referencer

Eksterne henvisninger 
 

Journalister fra Danmark
Litteraturhistorikere fra Danmark
Romanforfattere fra Danmark
Digtere fra Danmark
Essayister fra Danmark
Selvbiografer fra Danmark
Mandlige forfattere i det 20. århundrede
Personer i Kraks Blå Bog
Kunstnere på finansloven